Хатыйп Фазылов

Фазылов Хатыйп Сәрвәр улы (25 апрель 1960 ел) — рәссам, җәмәгать эшлеклесе. 2004 елдан «Россия Рәссамнар берлеге» Бөтенрусия иҗади җәмәгать оешмасының Башкортстан төбәк бүлекчәсе рәисе. 1990 елдан СССР Рәссамнар берлеге әгъзасы. Россия Сәнгать академиясенең мактаулы әгъзасы (2019). Россия Федерациясенең (2012) һәм Башкортстан Республикасының (2001) атказанган рәссамы, төрле күләмдәге иҗади конкурс һәм күргәзмәләр лауреаты. Салават Юлаев премиясе лауреаты (2020).

 Биографиясе 
Хатыйп Сәрвәр улы Фазылов 1960 елның 25 апрелендә Башкорт АССРның Әбҗәлил районы Яңавыл авылында туа. 1979 елда Уфа сәнгать училищесының сәнгать бүлекчәсен тәмамлый.

Россия рәссамнарының иҗади группасы составында Илья Репин исемендәге Академик дачада (Вышний Волочек, Тверь өлкәсе), шулай ук «Төрксой» фонды төрки телле рәссамнарның иҗади лабораториясендә (Төркия) иҗат итә.

1980 елдан — җөмһүрият, төбәк, зона, Бөтенрусия, башка Союз, халыкара һәм төркем күргәзмәләре катнашучысы. 1990 елдан Россия Рәссамнар берлеге әгъзасы.

1995 елда рәссамнарның «Артыш» иҗади берләшмәсе  җитәкчесе була. 2001 елдан — Башкортстан Республикасы Рәссамнар берлеге идарәсе рәисе урынбасары, 2005 елның октябреннән — идарә рәисе.

Россия Федерациясенең һәм Башкортстан Республикасының атказанган рәссамы (2001, 2012). Уфада яши.

1995 елдан «Артыш» иҗади берләшмәсен  җитәкли.

Фазыловның әсәрләре Башкортстан Республикасының М. В. Нестеров исемендәге Дәүләт сәнгать музеенда (Уфа), Магнитогорск картина галереясында (Россия Федерациясе Чиләбе өлкәсе), Когалым шәһәренең Күргәзмәләр залында (Россия Федерациясенең Төмән өлкәсе), «Урал» халык сәнгате галереясында (Уфа), Туймазы тарих-туган як музеенда (Башкортстан Республикасының Туймазы шәһәре) саклана.

 Төп эшләре 
“Башкорт риваяте”, “Җиде кыз”, “Иске мич”, “Нәсел агачы. Шәҗәрә”, “Мөгаллим. Халык укытучысы”, “Чәчән”, “Төш”, “Таулар фонында җайдак”, “Автопортрет. Дәверләр таша”, “Таулар моңы”, “Рогервик маршы”.

 Күргәзмәләре 
1980 елдан — республика, төбәк, зона, Бөтенрусия, бөтенсоюз, халыкара һәм төркем күргәзмәләре катнашучысы.

 Мактаулы исемнәр һәм башка бүләкләр 
 Россия Федерациясенең атказанган рәссамы (2012)
 Башкортстан Республикасының атказанган рәссамы (2001)
 Россия Федерациясе Рәссамнар берлеге секретариатының «Традицияләр, рухлылык, осталык» көмеш медале (2008).
 Салават Юлаев премиясе (2020) ― «Ватан ― традицияләр һәм рухият» сәнгать әсәрләре циклы өчен

 Искәрмәләр 

 Сылтамалар 

 Башкорт энциклопедиясе — Фазылов Хатыйп Сәрвәр улы  
 http://www.shrb.ru/painting/fazilov.htm

Төркем:Әлифба буенча рәссамнар
Төркем:ССРБ рәссамнары
Төркем:Башкортстан рәссамнары
Төркем:1960 елда туганнар
Төркем:25 апрель көнне туганнар
Төркем:Әлифба буенча шәхесләр
Төркем:Әбҗәлил районында туганнар
Төркем:Салават Юлаев премиясе лауреатлары